CELEX: 22014D0187
Language: fi
Date: 2014-09-25 00:00:00
Title: ETA:n sekakomitean päätös N:o 187/2014, annettu 25 päivänä syyskuuta 2014, ETA-sopimuksen liitteen IV (Energia) muuttamisesta [2015/1255]

30.7.2015   
            
            
               FI
            
            
               Euroopan unionin virallinen lehti
            
            
               L 202/38
            
         ETA:n SEKAKOMITEAN PÄÄTÖS
   N:o 187/2014,
   annettu 25 päivänä syyskuuta 2014,
   ETA-sopimuksen liitteen IV (Energia) muuttamisesta [2015/1255]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Toimistolaitteiden energiatehokkuutta osoittavia merkintöjä koskevasta yhteisön ohjelmasta annetun asetuksen (EY) N:o 106/2008 muuttamisesta 5 päivänä helmikuuta 2013 annettu Euroopan parlamentin ja neuvoston asetus (EU) N:o 174/2013 (1) olisi otettava osaksi ETA-sopimusta.
            
         
               (2)
            
            
               Sen vuoksi olisi muutettava ETA-sopimuksen liitettä IV,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan ETA-sopimuksen liitteessä IV olevan 30 kohdan (Euroopan parlamentin ja neuvoston asetus (EY) N:o 106/2008) teksti seuraavasti:
   ”32008 R 0106: Euroopan parlamentin ja neuvoston asetus (EY) N:o 106/2008, annettu 15 päivänä tammikuuta 2008, toimistolaitteiden energiatehokkuutta osoittavia merkintöjä koskevasta unionin ohjelmasta (EUVL L 39, 13.2.2008, s. 1), sellaisena kuin se on muutettuna seuraavalla:
   
               —
            
            
               
                  32013 R 0174: Euroopan parlamentin ja neuvoston asetus (EU) N:o 174/2013, annettu 5 päivänä helmikuuta 2013 (EUVL L 63, 6.3.2013, s. 1).
            
         Tätä sopimusta sovellettaessa asetuksen säännöksiä koskevat seuraavat mukautukset:
   
               a)
            
            
               Viittauksia toimistolaitteiden energiatehokkuutta osoittavia merkintöjä koskevien ohjelmien yhteensovittamisesta tehtyyn Amerikan yhdysvaltojen hallituksen ja Euroopan unionin väliseen sopimukseen on pidettävä viittauksina Yhdysvaltojen ympäristönsuojeluviraston (EPA) sekä Norjan öljy- ja energiaministeriön, Islannin teollisuus- ja innovointiministeriön ja Liechtensteinin talousviraston kirjeenvaihtoon, lukuun ottamatta 11 artiklaa, jossa viittaus edelliseen säilyy.
            
         
               b)
            
            
               Korvataan 4 artiklan 5 kohdassa ilmaisu ’unionin ja kolmansien maiden’ ilmaisulla ’unionin tai EFTA-valtioiden ja kolmansien maiden’. Korvataan ilmaisu ’Komissio tai jäsenvaltiot voivat testata’ ilmaisulla ’Komissio tai jäsenvaltiot taikka EFTA-valtiot voivat testata oman toimivaltansa puitteissa’.
            
         
               c)
            
            
               Korvataan 12 artiklan 3 kohdan ensimmäisessä virkkeessä ilmaisu ’Komissio varmistaa’ ilmaisulla ’EFTA-valtiot ja komissio varmistavat oman toimivaltansa puitteissa’.
            
         
               d)
            
            
               Asetuksen 13 artiklaa ei sovelleta.”
            
         2 artikla
   Asetuksen (EU) N:o 174/2013 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 26 päivänä syyskuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 25 päivänä syyskuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 63, 6.3.2013, s. 1.
   
      (2)  Valtiosäännön asettamista vaatimuksista ei ole ilmoitettu.